钦定古今图书集成/历象汇编/庶征典/第009卷 > 大戴礼 > 《诰志》
## 钦定古今图书集成/历象汇编/庶征典/第009卷 > 大戴礼 > 《诰志》

“古之治天下者必圣人。圣人有国，则日月不食，星辰
不陨，勃海不运，河不满溢，川泽不竭，山不崩解，陵不
施谷，川浴不处，深渊不涸。”于时龙至不闭，凤降忘翼，
鸷兽忘攫，爪鸟忘距，蜂虿不螫婴儿，蚊虻不食夭驹，
雒出《书》，河出图。自上世以来，莫不降仁，国家之昌，国
家之臧。